ชง ก.ค.ศ.อนุมัติจบโท-เอกสอบครูผู้ช่วย อาชีวะขอ กมว.ยกเว้น 98 สาขาขาดแคลน
ลุยเฟ้น 61 ผอ.สถานศึกษา,ดร.สุเทพ ชิตยวงษ์ เลขาธิการคณะกรรมการการอาชีวศึกษา (กอศ.) เปิดเผยหลังการประชุมขับเคลื่อนนโยบายอาชีวศึกษาในระดับภูมิภาค และการสอบคัดเลือกเพื่อบรรจุแต่งตั้งให้ดำรงตำแหน่งผู้อำนวยการสถานศึกษาว่า ตนได้กำชับเรื่องศูนย์ประสานงานการผลิตและพัฒนากำลังคนอาชีวศึกษาทั้งประเทศ เนื่องจากเป็นนโยบายสำคัญที่ พล.อ.,สุรเชษฐ์ ชัยวงศ์ รมช.ศึกษาธิการ ให้ความสำคัญและกำชับให้เร่งดำเนินการ เพื่อต้องการให้ศูนย์ดังกล่าวจัดทำข้อมูลการผลิตคนสู่ตลาดแรงงานและสถานประกอบการว่า ต้องการกำลังคนเท่าไหร่และสาขาวิชาใดมากที่สุด โดยจะดำเนินการให้แล้วเสร็จภายในเดือน ก.พ.นี้,นอกจากนี้ ยังหารือการสอบคัดเลือกผู้อำนวยการสถานศึกษาที่มีตำแหน่งว่าง 61 อัตรา ซึ่ง สอศ.กำหนดปฏิทินรับสมัครคัดเลือกวันที่ 18-24 ก.พ.นี้ ประกาศรายชื่อผู้มีสิทธิ์สอบ ภาค ก วันที่ 4 เม.ย. ประกาศผลผู้ผ่านการคัดเลือก 23 พ.ค. และแต่งตั้งให้ดำรงตำแหน่งภายใน 1 ก.ค.นี้ โดยการสอบดังกล่าวจะเป็นการประเมิน ภาค ก ความรู้และความสามารถในการบริหารงานในหน้าที่ ประเมินภาค ข ความเหมาะสมกับการปฏิบัติงานในหน้าที่ และภาค ค ความเหมาะสมกับตำแหน่ง ทั้งนี้ ตนรับทราบปัญหาดีว่ามีวิทยาลัยหลายแห่งที่ยังไม่มีผู้บริหารตัวจริง และการมีรักษาการ ผอ.วิทยาลัยส่งผลให้บริหารงานได้ไม่เต็มท่ี โดยเฉพาะเรื่องการวัดและประเมินผล,เลขาธิการ กอศ.กล่าวอีกว่า ในเดือน เม.ย.นี้ จะมีการสอบบรรจุแต่งตั้งข้าราชการ ตำแหน่งครูผู้ช่วย ซึ่ง สอศ.มีตำแหน่งว่าง 1,200 อัตรา โดยการสอบครั้งนี้ สอศ.ได้ทำเรื่องขอยกเว้นไปที่คณะกรรมการมาตรฐานวิชาชีพ (กมว.) ในสาขาวิชาขาดแคลนด้านอาชีวศึกษาที่ไม่มีใบอนุญาตประกอบวิชาชีพครู จำนวน 98 สาขาวิชาได้สมัครสอบครูผู้ช่วยได้ รวมถึงเสนอหลักเกณฑ์การสอบครูผู้ช่วยสังกัด สอศ.ให้คณะกรรมการข้าราชการครูและบุคลากรทางการศึกษา (ก.ค.ศ.) พิจารณา 2 เรื่อง คือ 1.ครูอัตราจ้างที่มีอายุงานครบ 3 ปี และมีสิทธิ์สอบให้ใช้เสนอผลงาน หรือ Port Folio ในการสอบ เพราะเราต้องการคนที่เคยทำงานอยู่ในวิทยาลัยนั้นๆทำงานต่อ และ 2.การสอบครูผู้ช่วยรอบปกติ นอกจากจะมีผู้จบวุฒิปริญญาตรีมาสมัครสอบแล้ว เสนอให้ผู้จบวุฒิปริญญาโทและเอกมาสมัครสอบได้ด้วย.
เพื่อต้องการให้ศูนย์ดังกล่าวจัดทำข้อมูลการผลิตคนสู่ตลาดแรงงานและสถานประกอบการว่า ต้องการกำลังคนเท่าไหร่และสาขาวิชาใดมากที่สุด
ครูผู้ช่วย,ก.ค.ศ.,อาชีวศึกษา,ผู้อำนวยการสถานศึกษา,สุเทพ ชิตยวงษ์,การศึกษา